**KRITERIJUMI OCJENJIVANJA**

CRNOGORSKI – SRPSKI, BOSANSKI, HRVATSKI JEZIK I KNJIŽEVNOST

školska 2024/25. godina

Učenici od 6. do 9. razreda ocjenjuju se formativno i sumativno ocjenom od 1 do 5 tokom cijele nastavne godine. Ocjenjivanje obuhvata sve tri oblasti csbh jezika i književnosti: književnost, jezik i jezičku kulturu.

Ocjenjuju se: - pisani zadaci - kontrolni zadaci

 - recitovanje - domaći zadaci

 - rad na času - usmeno odgovaranje

Dokumentacija koja prati proces ocjenjivanja podrazumijeva: e-dnevnik, pedagošku svesku nastavnika, testove, pisane zadatke i domaće zadatke.

Na početku nastavne godine radi se inicijalno testiranje učenika (obnavljanje gradiva prethodnog razreda), koje se ne ocjenjuje, već služi nastavniku za planiranje rada i dalje praćenje napredovanja učenika.

**Formativno ocjenjivanje podrazumijeva:** praćenje napredovanja, angažovanja i aktivnosti učenika, aktivnost na časovima, redovno donošenje pribora za rad, izradu domaćih zadataka. Evidencija postignuća void se u pedagoškoj svesci nastavnika, a iz ovog ocjenjivanja proističe ocjena za rad na času na kraju svakog klasifikacionog perioda. Kriterijum je sljedeći:

|  |  |
| --- | --- |
| Odličan (5) | - Učenik samostalno redovno izvršava svoje školske obaveze, redovno donosi pribor za rad i redovno radi domaće zadatke, izuzetno je aktivan i motivisan, neprekidno pokazuje zainteresovanost i želju za napredovanjem i sticanjem znanja.  |
| Vrlo dobar (4)  | - Učenik redovno izvršava svoje obaveze, donosi pribor za rad i domaće zadatke, aktivan je i motivisan za rad; |
| Dobar (3) | - Učenik prati nastavu, donosi pribor za rad, radi domaće zadatke i aktivan je na času, ali ne u kontinuitetu |
| Dovoljan (2) | - Učenik povremeno prati nastavu, povremeno donosi pribora za rad i domaće zadatke i rijetko kada je aktivan na času; |
| Nedovoljan (1) | - Učenik ne prati nastavu, ne piše, nema pribor, ne radi domaće zadatke i uopšte nije aktivan na času; |

U sumativno ocjenjivanje spadaju: pisani i kontrolni zadaci iz gramatike i književnosti, domaći zadaci (sastavi, eseji, izrada radne sveske), recitovanje, usmeno odgovaranje.

**JEZIK**

Кriterijum za ocjenjivanje gradiva iz oblasti gramatike usaglašen je sa obrazovnim standardima sva tri nivoa postignuća, osnovnog, srednjeg i naprednog nivoa.

**Gramatika –** obrazovno-vaspitni ishodi:

Na kraju učenja, učenik će biti sposoban da:

1. nakon slušanja i analize poštujući odgovarajuća pravila;

2. nakon čitanja i analize neumjetničkih tekstova, izdvoji ključne pojmove i sa njima povezane važne podatke, klasifikuje ih, uporedi i dopuni, zatim zapamti i koristi u novim situacijama (učenje putem čitanja);

3. оbjasni namjenu i značaj zvaničnih i nezvaničnih neumjetničkih tekstova;

4. samostalno stvara jezički i sadržajno korektan usmeni i pisani tekst po ugledu i čitane neumjetničke tekstove;

5. u tekstovima uočava i imenuje gramatičke pojmove i pojave, njihovu funkciju u jeziku i pravilno ih koristi prilikom govora i pisanja;

6. razgovjetno i prirodno govori, u usmenoj komunikaciji demonstrira pravilan izgovor, a u pisanoj komunikaciji primjenjuje osnovna pravopisna znanja;

7. objasni značaj jezika kao sredstva komunikacije, koristi standardni jezik u govoru, pisanju i prilikom javnog nastupa i snalazi se u jezičkoj okolini.

 Kriterijumi za ocjenjivanje navedenih ishoda:

|  |  |
| --- | --- |
| Оdličan (5) | - Učenik samostalno, veoma uspješno analizira neumjetničke tekstove, pokazuje veoma visok stepen angažovanja, zna i primjenjuje gramatička i pravopisna pravila u složenijim primjerima; |
| Vrlo dobar (4) | - Učenik samostalno analizira neumjetničke tekstove, primjenjuje gramatička i pravopisna pravila u složenijim primjerima uz malu pomoć nastavnika, pokazuje visok stepen angažovanja; |
| Dobar (3) | - Učenik samostalno ispunjava zahtjeve osnovnog i djelimično srednjeg nivoa analize neumjetničkih tekstova, angažovan je povremeno, poznaje i primjenjuje gramatička i pravopisna pravila u osnovnim primjerima; |
| Dovoljan (2) | - Učenik minimalno ispunjava zahtjeve osnovnog nivoa, otežano i uz pomoć nastavnika analizira neumjetničke tekstove, prepoznaje gramatička i pravopisna pravila u najjednostavnijim primjerima; |
| Nedovoljan (1) | - Učenik ne ispunjava minimalne zahtjeve osnovnog nivoa analize neumjetničkih tekstova ni uz pomoć nastavnika, ne zna da prepozna gramatička i pravopisna pravila u najjednostavnijim primjerima.      |

Skala ocjenjivanja kontrolnih zadataka iz jezika i književnosti je sljedeća:

|  |  |
| --- | --- |
| Procenat tačnih odgovora |  Ocjena |
| Оd 90% dо 100% | odličan (5) |
| Оd 70% dо 89% | vrlo dobar (4) |
| Оd 50% dо 69% | dobar (3) |
| Оd 30% do 49% | dovoljan (2) |
| Оd 0% dо 29% | nedovoljan (1) |

**KNJIŽEVNOST**

 **Kriterijum za ocjenjivanje gradiva iz književnosti usaglašen je sa obrazovnim standardima sva tri nivoa postignuća, osnovnog, srednjeg i naprednog nivoa.**

**Književnost –** obrazovno-vaspitni ishodi:

Na kraju učenja, učenik će biti sposoban da:

1. s razumijevanjem čita, sluša, tumači i vrednuje književnoumjetnički tekst;

2. se identifikuje s glavnim likom koji je drugačiji od njega i kritički se distancira; spoznaje perspektive različitih književnih likova;

3. demonstrira rzumijevanje i doživljavanje tekstualne stvarnosti, uočavajući elemente hronotopa i fabule (glavne i sporedne događaje u njoj);

4. obrazlaže doživljaj i značenje književnih vrsta na osnovu sopstvenog čitalačkog iskustva i književnoteorijskog znanja;

5. upoređuje prenošenje tekstualne stvranosti i druge oblike umjetničkog izraza; razumije elemente pozorišnog i filmskog stvaralaštva;

6. demonstrira literarno estetske doživljaje recitovanjem, pripovijedanjem i dramskim oblikovanjem literature;

7. stvara svom uzrastu odgovarajuće usmene i pisane tekstove po ugledu na umjetničke i vrednuje ih.

|  |  |
| --- | --- |
| Odličan (5) | - Učenik samostalno ispunjava zahtjeve sva tri nivoa postignuća iz ove oblasti: samostalno tumači i vrednuje književnoumjetnički tekst, navodi djela i pisce, razlikuje književne rodove i vrste, određuje vrstu stiha i strofe, pronalazi stilske figure i različite oblike pripovijedanja; samostalno analizira književno djelo, argumentovano obrazlaže svoj stav o djelu i povezuje ga sa drugim tekstovima po tematici, strukturi i motivima. |
| Vrlo dobar (4) | - Učenik samostalno ispunjava zahtjeve pomenutih obrazovno-vaspitnih ishoda, uz malu pomoć nastavnika (samostalno analizira književna djela uz poznavanje osnovnih pojmova);  |
| Dobar (3) | - Učenik samostalno ispunjava zahtjeve osnovnog i djelimično srednjeg nivoa iz književnosti (poznaje osnovne odlike književnosti i razlikuje tipove umjetničkog stvaralaštva – usmenu i autorsku književnost, poznaje osnovne funkcionalne pojmove); |
| Dovoljan (2) | - Učenik minimalno ispunjava zahtjeve osnovnog nivoa ove oblasti uz pomoć nastavnika (povezuje naslove književnog djela i imena autora, razlikuje književne rodove i prepoznaje osnovne odlike književnih tekstova; |
| Nedovoljan (1) | - Učenik ne ispunjava minimalne zahtjeve osnovnog nivoa postignuća iz književnosti mi uz pomoć nastastavnika. |

**JEZIČKA KULTURA**

 Kriterijum za ocjenjivanje pisanih i domaćih zadataka (sastava/eseja) obuhvata nekoliko djelova: kompoziciju, sadržaj, stil, gramatiku, pravopis i urednost.

|  |  |
| --- | --- |
| Odličan (5) | - Učenik je tačno odgovorio na temu, ispoštovao je zahtjeve kompozicije kroz uvod, razradu i zaključak, vidi se postupnost u izlaganju, rečenice su jasne i pravilne, bez gramatičkih i pravopisnih grešaka, stil pisanja je bogat opisima, emocijama i pojedinim stilskim izražajnim sredstvima, rukopis učenika je lijep, a rad uredan; |
| Vrlo dobar (4) | - Učenik je tačno odgovorio na temu, ispoštovao zahtjeve kompozicije, rečenice su jasne, sa manjim gramatičkim i pravopisnim greškama, stilu nedostaje više opisa i emocija. |
| Dobar (3) | - Učenik je tačno odgovorio na temu, pojedini djelovi kompozicije su stilski siromašni, pojedine rečenice su nejasne, sa pravopisnim i gramatičkim greškama, nedostaje opisa i emocija, rad je ponegdje neuredan. |
| Dovoljan (2) | - Učenik je djelimično odgovorio na temu, uvod, razrada i zaključak nijesu ujednačeni, pojedini djelovi kompozicije nisu u potpunosti ispoštvani, stil je siromašan, rad je sa značajnim gramatičkim i pravopisnim greškama; |
| Nedovoljan (1) | - Učeniik nije ništa napisao ili nije odgovorio na temu, nisu ispoštovani zahtjevi kompozicije, rad je nečitko i neuredno napisan, rečenice su nepovezane i nejasne, sa previse gramatičkih, pravopisnih i stilskih grešaka. |

**Recitovanje učenika:**

|  |  |
| --- | --- |
| Odličan (5) | - Učenik izražajno, tačno i jasno recituje tekst uz odgovaarajuću dikciju; |
| Vrlo dobar (4) | - Učenik izražajno, tačno i jasno recituje tekst uz djelimično odgovarajuću dikciju; |
| Dobar (3) | - Učenik tačno recituje tekst, ali bez odgovarajuće dikcije i izražajnosti; |
| Dovoljan (2) | - Učenik recituje tekst bez odgovarajuće dikcije i izražajnosti praveći često greške; |
| Nedovoljan (1) | - Učenik nije naučio zadati tekst. |

 **Pismene provjere u trajanju do 15 minuta** obavljaju se bez najave, a sprovode se radi utvrđivanja ostvarenosti cilja jednog ili više časova i savladanosti realizovanih programskimh sadržaja. Ocjena sa ovakve provjere evidentira se u pedagoškoj svessci nastavnika. Ona se može uzeti u obzir prilikom utvrđivanja zaključne ocjene učenika na kraju klasifikacionih perioda ili nastavne godine.

 Za učenike koji rade po prilagođenom programu programu kriterijumi ocjenjivanja su individualni tj. zavise od potreba i postignuća svakog pojedinačnog učenika koji radi po prilagođenom ili izmijenjenom programu.

 **Zaključna ocjena** utvrđuje se učeniku u skladu sa Pravilnikom o ocjenjivanju učenika u osnovnom obrazovanju i vaspitanju**.**

 ***Predmetne nastavnice: Aleksandra Sindik-Milićević, Angela Dabetić, Maja Grgurović***